
DR.30.11.2021 7 

 
Skim Kawalan Harga Maksimum Musim Perayaan (SKHMP) lebih awal menjelang 
perayaan Krismas bulan Disember ini. Tarikh pelaksanaan Skim Kawalan Harga ini akan 
diumumkan oleh pihak KPDNHEP dalam tempoh terdekat.  

Saya ingin memberikan amaran di sini agar tiada pihak yang cuba untuk 
menaikkan harga lebih awal sebab mendengar kita akan kenakan Skim Harga Kawalan 
Musim Perayaan yang kita letak lebih awal. Jangan mengambil kesempatan. Kementerian 
tidak akan teragak-agak untuk mengambil tindakan kepada mereka yang cuba mengambil 
kesempatan untuk menaikkan harga kerana kenyataan awal saya ini. 

Tuan Yang di-Pertua, kementerian akan melaksanakan Program Jualan Keluarga 
Malaysia bermula 4 Disember 2021 ini dalam beberapa hari lagi, di mana jualan ini akan 
melibatkan barangan keperluan asas kepada pengguna dengan harga mampu milik. 
Program jualan ini akan dilaksanakan di seluruh negara melibatkan 222 buah kawasan 
Parlimen dengan kekerapan dua kali sebulan. Kerajaan akan memastikan harga jualan 
barangan yang ditawarkan adalah lebih murah dari harga pasaran sekarang iaitu 
lingkungan 15 peratus ke-20 peratus lebih murah daripada harga pasaran.  

Kementerian telah mendapat kerjasama daripada agensi dan jabatan kerajaan 
yang lain bagi memastikan jualan barangan keperluan asas pengguna ini sampai kepada 
Keluarga Malaysia yang terkesan dengan kenaikan harga barangan ini. 

Tuan Yang di-Pertua, Yang Berhormat Bagan, saya difahamkan bahawa Menteri 
Pertanian dan Industri Makanan (MAFI) juga turut sedang merangka strategi hasil 
perbincangan dua hala bersama mereka dan pihak industri. Antaranya MAFI turut 
bercadang untuk membenarkan pengimportan ayam bulat dari loji-loji pemprosesan di luar 
negara yang mendapat pengesahan Jabatan Perkhidmatan Veterinar sebagai langkah 
sementara bagi meningkatkan bekalan dan menstabilkan harga pasaran.  

Yang Amat Berhormat Perdana Menteri turut mengumumkan peruntukan buat 
bantuan berjumlah RM262 juta bagi membantu peladang yang terjejas susulan kenaikan 
harga baja dan racun. Daripada jumlah itu, sebanyak RM200 juta disediakan sebagai 
pinjaman agromakanan pada kadar sifar faedah dengan moratorium bayaran balik selama 
enam bulan melalui Agro Bank dan TEKUN untuk manfaat pengeluar agromakanan bagi 
menangani kos pengeluaran yang tinggi di peringkat ladang. Sekian, terima kasih. 

■1030 

 Timbalan Yang di-Pertua [Dato’ Mohd Rashid Hasnon]: Terima kasih Yang 
Berhormat Menteri. Dipersilakan soalan tambahan Yang Berhormat Bagan. 

 Tuan Lim Guan Eng [Bagan]: Terima kasih kepada Yang Berhormat Menteri. 
Saya harap Yang Berhormat Menteri jangan semata-mata salahkan peniaga sahaja. 
Jangan ingat bahawa peniagalah yang menjadi punca masalah ini kerana ini adalah 
ekoran daripada permintaan dan bekalan (supply and demand). 

 Di sini, apakah tindakan sebagai sebuah kerajaan harus mengambil langkah 
untuk memastikan bahawa masalah ini dapat diatasi. Kalau kita lihat beberapa persatuan 
yang menyatakan sekarang harga sayur lebih mahal daripada daging sampai cili pun 
RM20. Mana pernah lihat. Semasa PH jadi kerajaan, tidak pernah berlaku macam ini. Ini 
adalah sesuatu yang paling tinggi dalam sejarah kita. 

 So, sekarang jangan hanya salahkan peniaga kerana mereka pun adalah 
mangsa. Saya rasa kalau pendekatan ini untuk kenakan itu peniaga, itu salah, 100 kali 
salah. So, saya harap bahawa dalam isu ini perlunya ada dana. Dana digunakan untuk 
perbanyakkan perbekalan supaya kita bantu baik petani, baik peladang mahupun 
peniaga-peniaga supaya mereka dapat kurangkan kos logistik, kos pengangkutan. Itulah 
jadi punca. 

 So, saya harap Yang Berhormat Menteri please do not miss the woods from the 
trees. Kalau tidak, kita akan sama-sama bergelumang dalam keadaan di mana harga yang 
begitu naik, barang naik, DN begitu tinggi. Saya rasa itu satu malapetaka kepada rakyat 
Malaysia. 



Skim Kawalan Harga Maksimum Musim Perayaan (SKHMP) lebih awal menjelang perayaan Krismas bulan Disember ini. Tarikh pelaksanaan Skim Kawalan Harga ini akan diumumkan oleh pihak KPDNHEP dalam tempoh terdekat. Saya ingin memberikan amaran di sini agar tiada pihak yang cuba untuk menaikkan harga lebih awal sebab mendengar kita akan kenakan Skim Harga Kawalan Musim Perayaan yang kita letak lebih awal. Jangan mengambil kesempatan. Kementerian tidak akan teragak-agak untuk mengambil tindakan kepada mereka yang cuba mengambil kesempatan untuk menaikkan harga kerana kenyataan awal saya ini. Tuan Yang di-Pertua, kementerian akan melaksanakan Program Jualan Keluarga Malaysia bermula 4 Disember 2021 ini dalam beberapa hari lagi, di mana jualan ini akan melibatkan barangan keperluan asas kepada pengguna dengan harga mampu milik. Program jualan ini akan dilaksanakan di seluruh negara melibatkan 222 buah kawasan Parlimen dengan kekerapan dua kali sebulan. Kerajaan akan memastikan harga jualan barangan yang ditawarkan adalah lebih murah dari harga pasaran sekarang iaitu lingkungan 15 peratus ke-20 peratus lebih murah daripada harga pasaran. Kementerian telah mendapat kerjasama daripada agensi dan jabatan kerajaan yang lain bagi memastikan jualan barangan keperluan asas pengguna ini sampai kepada Keluarga Malaysia yang terkesan dengan kenaikan harga barangan ini. Tuan Yang di-Pertua, Yang Berhormat Bagan, saya difahamkan bahawa Menteri Pertanian dan Industri Makanan (MAFI) juga turut sedang merangka strategi hasil perbincangan dua hala bersama mereka dan pihak industri. Antaranya MAFI turut bercadang untuk membenarkan pengimportan ayam bulat dari loji-loji pemprosesan di luar negara yang mendapat pengesahan Jabatan Perkhidmatan Veterinar sebagai langkah sementara bagi meningkatkan bekalan dan menstabilkan harga pasaran. Yang Amat Berhormat Perdana Menteri turut mengumumkan peruntukan buat bantuan berjumlah RM262 juta bagi membantu peladang yang terjejas susulan kenaikan harga baja dan racun. Daripada jumlah itu, sebanyak RM200 juta disediakan sebagai pinjaman agromakanan pada kadar sifar faedah dengan moratorium bayaran balik selama enam bulan melalui Agro Bank dan TEKUN untuk manfaat pengeluar agromakanan bagi menangani kos pengeluaran yang tinggi di peringkat ladang. Sekian, terima kasih. #1030. Timbalan Yang di-Pertua [Dato' Mohd Rashid Hasnon]: Terima kasih Yang Berhormat Menteri. Dipersilakan soalan tambahan Yang Berhormat Bagan. Tuan Lim Guan Eng [Bagan]: Terima kasih kepada Yang Berhormat Menteri. Saya harap Yang Berhormat Menteri jangan semata-mata salahkan peniaga sahaja. Jangan ingat bahawa peniagalah yang menjadi punca masalah ini kerana ini adalah ekoran daripada permintaan dan bekalan (supply and demand). Di sini, apakah tindakan sebagai sebuah kerajaan harus mengambil langkah untuk memastikan bahawa masalah ini dapat diatasi. Kalau kita lihat beberapa persatuan yang menyatakan sekarang harga sayur lebih mahal daripada daging sampai cili pun RM20. Mana pernah lihat. Semasa PH jadi kerajaan, tidak pernah berlaku macam ini. Ini adalah sesuatu yang paling tinggi dalam sejarah kita. So, sekarang jangan hanya salahkan peniaga kerana mereka pun adalah mangsa. Saya rasa kalau pendekatan ini untuk kenakan itu peniaga, itu salah, 100 kali salah. So, saya harap bahawa dalam isu ini perlunya ada dana. Dana digunakan untuk perbanyakkan perbekalan supaya kita bantu baik petani, baik peladang mahupun peniaga-peniaga supaya mereka dapat kurangkan kos logistik, kos pengangkutan. Itulah jadi punca. So, saya harap Yang Berhormat Menteri please do not miss the woods from the trees. Kalau tidak, kita akan sama-sama bergelumang dalam keadaan di mana harga yang begitu naik, barang naik, DN begitu tinggi. Saya rasa itu satu malapetaka kepada rakyat Malaysia.